Takk fyrir að sýna Project SEARCH verkefninu áhuga.

**Markmið verkefnis:**

Verkefnið miðar að því að styðja og efla aðlögunarhæfni fatlaðs fólks til atvinnuþátttöku á almennum vinnumarkaði en aðlögunin að vinnumarkaði stendur yfir í níu mánuði, eða eitt skólaár. Verkefnið þjónar ungu fólki með þroskahömlun og aðrar fatlanir sem þurfa stuðning til að ná markmiðum sínum á vinnumarkaði. Námið er ólaunað og fer fram á Landspítala, í formi fræðslu og starfsþjálfunar.

**Skilyrði fyrir inngöngu:**

* Hafa áhuga á að vinna á almennum vinnumarkaði að starfsþjálfun lokinni.
* Vera 18 ára eða eldri.
* Vera sjálfbjarga um persónulegt hreinlæti.

**Umsóknarferlið er svona:**

**Skref 1: Umsókn**

* Þú og aðstoðarmaður fyllið út umsókn. Umsóknarfrestur er til **01.maí 2024.**
* Umsókn send með vefpósti á netfangið ps@styrktarfelag.is

**Skref 2**: Project SEARCH inntökuteymi tekur við umsókn og mun;

* Meta umsóknina þína.
* Óska eftir viðbótarupplýsingum, í samráði við þig, ef þurfa þykir.
* Upplýsa þig og aðstoðarmann um næstu skref.

**Skref 3:** Ef umsókn þín verður samþykkt munt þú taka þátt í færnimats degi sem enþú færð nánari upplýsingar varðandi það þegar nær dregur.

**Skref 4:** Project SEARCH inntökuteymi mun:

* Fara yfir upplýsingar frá færnimats degi og velja starfsnema fyrir næsta ár.
* Hafa samband við þig og aðstoðarmann og láta þig vita hvort þú hafir fengið inngöngu.